كلمة جيل
ف
ماشي، فيه فجوة بين الأجيال بتئذينا كلنا
بين الناس اللي في الأربعينات فيما فوق
والناس اللي في العشرينات والثلاتينات
الفجوة دي في المجتمع المصري بالذات بعد الثورة
زي ما يكونوا بيزقونا في حفرة ضلمة أوي
وعمالين يزقونا... بقالهم كتير بيقبلوا حاجات كتير
وهما بس
مش عارفين يتقبلوا أن فيه بدائل تانية
وفيه طرق تانية للحياة
اتعودوا عالفساد
وتقبل الضغط
و... تحكم الحكومة في كل حاجة أو كده
أن يكون فيه يد عليا بتقولهم يعملوا ايه وازاي ويفكروا في ايه وازاي
ويصدقوا ايه ومايصدقوش ايه
ومش عايزين يخرجوا بره الصندوق ده
وهما
زي أبويا بيقول، أنا كنت بايتة عنده امبارح
وقاللي بيقولوا في التلفيزيون أن المؤتمر الاقتصادي كله وكلام زي كده
وفضل يردد نفس الحاجات اللي المذيع قالها
وصدقها كأنها قرآن أو حاجة مقدسة
وفكرة أن يكون عندي رأي مختلف عن المؤتمر
مش، يعني مش ضد بس رأي مختلف عن اللي بيحصل
بقى عامل زي ما اكون بهاجمه شخصيا
وبقى حاسس بالإهانة وبقى بيدافع
هما بس مش عايزينا... مش عارفة
أننا نكون مفكرين أو حتى نفكر يعني
احنا كنا... أنا كنت في مدارس حكومية
وكنت... يعني اتعلمت ازاي احفظ حاجات
وأن دي الحقيقة، دي الحقيقة الوحيدة
دي الحاجة الوحيدة اللي موجودة ومش المفروض تفكري براها
وفي الحقيقة بعد الثورة، كلنا، جيلنا
بيقول لأ فيه مسافة طويلة بين الحقيقة والكذب
و مافيش حاجة اسمها كده هم مختلفين
و احنا لازم نتقبل ده لازم نفهم الاختلافات ما بيننا كلنا
الاحتياجات المختلفة، الاساليب المختلفة وكل حاجة تانية مختلفة
ولازم تتقبلها وتتحترمها
بس بالنسة لهم لأ يا أبيض يا أسود
ففجوة الأجيال دي أو خناقة الأجيال دي أو مش عارفة ايه
مش عارفة لو هتنتهي
بتمنى ما يتسببوش في أذى
يعني هي باظت الثورة أصلا وكل اللي احنا عملناه
بس بتمنى ما يوروناش المكان المظلم ده وأن احنا نستسلم وخلاص
و خلاص لو ده اللي أنت عايزة خده أنا زهقت واستسلمت
فمش عايزة اوصل للمكان ده مش عايزة اسيب البلد واقول مش عارفة اعمل حاجة خلاص
بتمنى ما اعملش كده بس
ده موضوع الجيل بالنسبة لي
أيوه كلنا بنحلم نمشي اللي هو احنا بنحلم
احنا اخر ناس فاضلة اعتقد
أيوه اعتقد أن كل صحابي هناك
بيعملوا ماجيستير أو بيشتغلوا في كافيه أو أي حاجة
هيقبلوا أي حاجة إلا أنهم يعيشوا هنا
ما تقدريش، مش عارفة فيه حاجة في الجو بتقول أنتي غلط أنتي غلط
أنتي مش مرحب بيكي، ما لكيش مكان هنا ما تقدريش تقولي حاجة
أنت بس، فاحنا مش قادرين نستحمل خلاص انت مش مرحب بيكي
انت، مش عارفين نعيش بحرية مش عارفين نعيش أصلا
أصلا مش عارفة امشي في الشارع بحرية
مش بقدر اتكلم عن اللي بقكر فيه مش بقدر حتى اظهر تقبلي للاخرين
يعني مثلا لو أنا متقبلة حقوق المثليين
ما اقدرش حتى اقول أني متقبلة ده
حتى لو أنا مش مثلية أو أي حاجة
بس حتى الدفاع عن الاخرين
ما اقدرش اقول الكلام ده في الشارع هيقتلوني ولا حاجة
بتخيل لو قلت كده في الصعيد يا لهوي
هيحصل لي كده
أصلا امبارح قلت لأبويا
قلتله أنا هكمل شغلي عالبلد
كان بيقول مافيش حاجة هتحصل وعمرك ما هتعرفي تعملي حاجة
البلد فاسدة جدا يعني خلاص كده
خلصت لينا كلنا اللعبة إنتهت
قلتله ماشي أنا همشي كده كده بس هحاول اشغل عليها لحد ما امشي
هحاول اصلح ده لحد ما اطلع منه
هعمل اللي اقدر عليه يعني